Obertes les matrícules dels monogràfics de Noves Tecnologies de la Casa de Cultura
2025-07-24

L’ús de les Noves Tecnologies i de la xarxa de xarxes, internet, és una constant en totes les accions que es desenvolupen al llarg del dia. L’ús d’apps, dels certificats digitals, la cerca d’informació en línia…tot passa per la pantalla de l’ordinador, del mòbil o de les tauletes i cal saber bé com usar totes les eines que es posen a la disposició de la ciutadania.

Amb l’objectiu d’ajudar als ciutadans i ciutadanes al fet que les seues cerques per internet siguen fàcils i ràpides, a tindre una noció més avançada del seu ús i a disminuir la bretxa digital, els cursos de Noves Tecnologies de la Casa de Cultura han obert el perídode de matrícula per als cursos monogràfics d’internet avançada (en horari de matí i vesprada) i d’accessibilitat a internet per a persones majors.

Les persones interessades en el curs avançat d’internet, poden triar entre horari de vesprada, dilluns i dimecres, de 17.00 a 18.30 hores i horari de matí, de dimarts i dijous de 10.30 a 12.00 hores. El curs d’accesibilitat a internet per a persones majors serà dilluns i dimecres de 12.00 a 13.30 hores.

Les matrícules poden fer-se, presencialment, a la Casa de Cultura, fins al divendres 7 de març, preguntant pel tècnic responsable del programa, José Luis Roselló. Les persones interessades han de concertar una cita amb el tècnic, telefonant a la Casa de Cultura, 96 316 06 30 o bé enviant un correu a jose.rosello@burjassot.es.

El preu de cada monogràfic és de 137,80€.